**Številka:** 900-1/2022-106

**Datum:** 3. 3. 2022

**Z A P I S N I K**

**26. redne seje Občinskega sveta Občine Tržič,**

**ki je bila v četrtek, dne 3. 3. 2022, s pričetkom ob 17. uri v Kulturnem centru Tržič, Cankarjeva cesta 5, Tržič**

**Seje so se udeležili občinski svetniki** **in svetnice**: Eva TRUDEN, Vida HRIBAR, Nejc PERKO, Janez BOGATAJ, Vesna TIŠLER SUŠNIK, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Klemen MARKOVIČ, Teja NEMEC, Tomaž MEGLIČ, Jana JENKO, Mladen NOVKOVIĆ, Jaka JANKOVEC, Andraž ŽITNIK, Dušan BODLAJ, Metka GABERC, Mojca ČADEŽ, Andrej FRELIH, Marjan VETERNIK in Marjan ŠPEHAR.

**Odsotni občinski svetniki**: Drago ZALAR, Nana PEHARC.

**Prisotni iz občinske uprave:** Klemen SRNA – direktor občinske uprave, Jasna KAVČIČ – vodja Urada za okolje in prostor, Mojca ŠVAJGER – višja svetovalka v Uradu za okolje in prostor, Petra HLADNIK – vodja Službe turizem Tržič in Mateja NOSAN – svetovalka za organizacijo in protokol.

**Drugi prisotni:** Klemen STRMŠNIK - ZaVita d.o.o. Ljubljana, Vesna JEKOVEC – Komunala Tržič d.o.o., Jana BABŠEK – direktorica Tržiškega muzeja, Dušan MARC – JP VOKA SNAGA d.o.o.

Župan mag. Borut SAJOVIC je odprl 26. redno sejo Občinskega sveta Občine Tržič in pozdravil vse prisotne članice in člane Občinskega sveta ter druge prisotne.

V uvodu je bilo ugotovljeno, da je na seji prisotnih 16 svetnic in svetnikov. Seja je bila sklepčna.

Župan je vprašal, če je kakšen predlog za umik točke z dnevnega reda.

Predloga ni bilo.

*17:06: Na sejo je prišla svetnica Vesna Tišler Sušnik.*

Župan je vprašal, če je kakšen predlog za razširitev dnevnega reda.

Predloga ni bilo.

Župan je vprašal še, če je kakšen predlog za spremembo vrstnega reda dnevnega reda.

Predloga ni bilo.

Župan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red.**

|  |  |
| --- | --- |
| Prisotnih je 17 svetnikov. | |
| ZA | 17 |
| PROTI | 0 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 25. redne seje Občinskega sveta Občine Tržič, z dne 20. 1. 2022
2. Pregled in realizacija sklepov Občinskega sveta Občine Tržič, sprejetih na 25. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. KMVVI:
   1. Predlog za imenovanje nadomestnega člana Odbora za družbene dejavnosti Občinskega sveta Občine Tržič
   2. Predlog za imenovanje direktorja Tržiškega muzeja
5. Predlog Odloka o priznanjih Občine Tržič – 2. obravnava
6. Predlog Odloka o programu opremljanja stavbnih zemljišč in merilih za odmero komunalnega prispevka za območje občinskega podrobnega prostorskega načrta za območje EUP ROČ 08 ROČEVNICA - NA JASI III – 2. obravnava
7. Pogodba o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana
8. Poročilo o delu Nadzornega odbora Občine Tržič za leto 2021
9. Program dela Nadzornega odbora Občine Tržič za leto 2022
10. Izvajanje GJS upravljanja z javno površino – kompleksom »Gorenjska plaža«: Predlog sklepov o potrditvi Novelacije načrta upravljanja za leto 2022 in podelitvi soglasja k cenam javnih storitev za leto 2022
11. Predlog Odloka o ustanovitvi Sveta za preventivo in vzgojo v cestnem prometu Občine Tržič – prva obravnava
12. Informacija o opravljenih turističnih vodenjih na ravni turističnega območja občine Tržič v letu 2021

|  |  |
| --- | --- |
| **K 1. točki:** | **Potrditev zapisnika 25. redne seje Občinskega sveta Občine Tržič, z dne 20. 1. 2022** |

Župan je odprl razpravo.

Razpravljal je svetnik Drago Zadnikar.

Župan je zaprl razpravo in dal na glasovanje.

**PREDLOG SKLEPA 470-26-1-2022:**

**Potrdi se Zapisnik 25. redne seje Občinskega sveta Občine Tržič, z dne 20. 1. 2022.**

|  |  |
| --- | --- |
| Prisotnih je 17 svetnikov. | |
| ZA | 17 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 25. redni seji ter odgovori na vprašanja in pobude članov Občinskega sveta** |

Župan je opozoril, da je pri realizaciji potrebno na strani 2 pri sklepu št. 458-25-2-2022 popraviti ime, in sicer Marjan Veternik se zamenja z Marjan Špehar.

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 471-26-2-2022:**

**Občinski svet Občine Tržič sprejme pregled in realizacijo sklepov, sprejetih na 25. redni seji Občinskega sveta Občine Tržič, dne 20. 1. 2022, s predlaganim popravkom.**

|  |  |
| --- | --- |
| Prisotnih je 17 svetnikov. | |
| ZA | 17 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

*17:15: Na sejo je prišla svetnica Metka GABERC.*

**V/p št. 1-26-2022: Melanija PRIMOŽIČ**

Vprašanje je priloženo v prilogi, posredovano je bilo pisno.

Župan: Statična preverba mostu na Partizanski je bila opravljena. Asfalt je na mestih poškodovan, a nič ne nakazuje, da je statika mostu sporna in vprašljiva. V občinski upravi se zavedamo, da bo ta most slej ko prej prišel na vrsto. Most, ki gre na Polano, je bolj vprašljiv, bolj kritičen, kljub temu, da je manjši. Ker za ta del Tržiča v primeru resnih težav z mostom ni obvoza, smo temu mostu dali prednost. Z rebalansom proračuna smo zagotovili dodatna sredstva in podpisali pogodbo za projekt za sanacijo mostu na Polani. Najcenejši izvajalec je bilo Vodnogospodarsko podjetje iz Kranja, ki nam bo naredilo elaborat in načrt. Kar se pa tiče mostu na Partizanski, ga bomo spremljali in v naslednjih letih zagotovo pristopili tudi k realizaciji. Zagotovitve statikov so, da se most v trenutku ne more nikakor ne porušiti. Če bo več znakov statične šibkosti, se bo naredilo obvoz čez parkirišče mimo glasbene šole. Zgraditi bo treba nov most.

Podžupan: Kar se tiče razsvetljave na Mihovem mostu je smola ta, da se teh stekel, ki pokrivajo svetilke na tem mostu, ne dobi več, tako da smo že pred leti naredili kompromisno rešitev, da smo cela stekla in lučke na strani, kjer je pločnik, torej na desni strani mostu, zapolnili, vzeli pa smo jih z leve strani. Tiste luči na levi smo odstranili in »zablindirali« stebre. Osvetlitev za pešce je tam dobra. Bo pa seveda treba v prihodnosti razmišljati okrog tega, da se te lučke v kompletu zamenjajo, tako da ne bo pet takih, pet drugačnih, ampak da bo imelo smisel in izgled. Verjetno bo potrebno vprašati kakšnega strokovnjaka, kaj bi tam glede na staro stanje pasalo. Zaenkrat »flikamo« s tem, da te lučke na strani pločnika držimo pri življenju, da osvetljujejo pločnik, da ni ogrožena varnost.

**V/p št. 2-26-2022: Jaka JANKOVEC**

1. Pobuda je bila oddana v pisni obliki in je priloga zapisniku.

Pisni pobudi je svetnik dodal še vprašanje:

1. Zanima me, kako poteka odkup zemljišč med vrtcem in Osnovno šolo Križe, glede na to, da se je pokazalo, da je kar nekaj slabe volje iz tiste poslovne cone, ki je ob šoli in vrtcu. Me zanima v kakšnem stanju je zdaj zadeva tam.

Župan:

1. Se strinjam z vašo ugotovitvijo. Mi smo celo pred časom že prejeli pobudo, da bi v Tržiču postavili Slovenski olimpijski muzej, ki ga Slovenija nima. Vsebina je podobna, tudi poudarek, kot ga ti omenjaš, je zagotovo na mestu. Glede digitalizacije se je razmišljalo veliko, da bi moralo biti tudi interaktivno, se pravi, da če govorimo recimo o smučarskih skokih, da imajo obiskovalci možnost, tako kot v Planici, na trenažerju skočiti in podobne zadeve. Prostorsko je v Tržiču ta muzejska dejavnost umeščena v kompleks BPT-ja. Mogoče velika večina v tej dvorani ne ve, da eno veliko halo zraven elektrarne že kar nekaj let najemata občina in Tržiški muzej. Notri imamo ogledni depo, se pravi notri je shranjenih že nekaj sto eksponatov, seveda različnih, ne športnih, smučarskih. Tako, da o tej zgodbi bomo razmislili. Morebiti na kratko to izpostaviš tudi pri točki štiri, ko se nam pridruži direktorica Tržiškega muzeja. Imamo nekaj lepih zgodb, čaka nas še uraden prevzem in predstavitev izjemne zbirke gospe Mateje Svet. To je planirano za jesen. Tam je muzej dobil, mislim, da 540 eksponatov. Kot zanimivo in dobro novico, v ta muzej smo zdaj že dobili tudi maskoto olimpijskih iger iz Pekinga, ki se jo je težko dobilo. Tudi nastopajoči jih niso vsi dobili. Jo je pa tržiškemu muzeju podarila Ana Bucik.

1. Izobraževalno, šolsko, športno središče v Križah ima zagotovljenih več kot 99% potrebnih površin, ki so že v lasti občine. Na en stečajni postopek, za eno malenkostno fliko, se še prijavljamo. Smolo pa imamo, ker je približno četrtinka ceste, ki gre med vrtcem in šolo, zgodovinsko že 40 let v lasti, zasebnikov, ki se z našim projektom ne strinjajo. Oni bi na vsak način radi zadržali cesto. Predpisi so nam jasno povedali in narekovali, da če gre za enoten kompleks šole in vrtca, ne more biti razdeljeno s prometnico, ker je varnost otrok ogrožena. Poiskali smo rešitev in jo tudi že predstavili na občinskem svetu. Lastnikom smo predstavili možnost drugačnih rešitev. Ali izgradnja obvozov ali pa zamenjava in možnost dodatnih parkirišč. Prisotne je lahko nekaj slabe volje, enako upravičeno tudi na naši strani. Tam je prisotnega tudi že nekaj izsiljevanja, kajti nekateri bi iz strani občinskega proračuna želeli dobiti več kot je to zakonito in prav. Z lastniki teh zemljišč smo imeli več sestankov, iskali smo kompromisne rešitve. Ker jih ni bilo, smo v realizacijo dali tudi sklep, da se preveri javna korist na teh zemljiščih. Pravni postopki tečejo. Kot župan sem trdno prepričan, da obstaja možnost izgradnje obvoza na koncu mesarije Luka, na dvorišče Kmetijske zadruge Križe, kjer je že kategorizirana javna občinska cesta. Občina je pripravljena zgraditi ali pa zamenjati enako število parkirišč, kot jih objekt izgublja.

Počakali bomo na odločitve sodišč in upravnih enot. Ponudili tudi možnost obvoza mimo vrtca. Za tako rešitev rabimo tudi sodelovanje tistih, ki so tam. Treba je biti iskren, da vsi ti, ki so tam in so za nas dragoceni, potrebni podjetniki, so se dolga leta tudi opirali na javno infrastrukturo v lasti občine Tržič. In če bodo oni pokazali toliko želje po rešitvi kot mi, potem se bo rešitev tudi v Križah našla.

Replika svetnika Jaka JANKOVCA: Kaj pa, da bi šli desno, mimo Košute in nazaj na cesto? Ker tam mislim, da bi popustili vsi vpleteni.

Župan: To je bila naša prva opcija, s katero se niso strinjali projektanti. Predvsem zato, ker bi tam prišlo do velike izgube kvadrature prostora. Drugič pa zato, ker bi se pojavil problem ustreznosti priključka na državno cesto.

*17:33: Na sejo je prišla svetnica Teja NEMEC.*

**V/p št. 3-26-2022: Tomaž MEGLIČ**

1. Ježa konj v urbanih naseljih. Konje jezdijo po pločnikih, kar ni dovoljeno. Apelira, da se obvesti lastnike konj, kaj je dovoljeno in primerno.

Župan. Obvestili bomo redarstvo in policijsko postajo ter izkoristili vse priložnosti, kjer se da, da lastnike opozorimo, naj infrastrukturo uporabljajo v skladu z zakonom.

1. Kmalu bodo občinske volitve in bo veliko asfaltiranja. V naselju Zelenica, kjer je že asfaltirano območje, je prišlo je do vdora jaškov. Ali se da vsaj osrednji del preplastiti?

Župan: Cesto bomo pregledali in ukrepali.

*17:36: Na sejo je prišel svetnik Nejc PERKO.*

**V/p št. 4-26-2022: Vida RAZTRESEN**

1. Pismo glede ureditve dostopnosti do stanovanjske hiše gospoda Antona Stritiha iz Ročevnice. Tam pot do jase ni kategorizirana ampak je pot, ki poteka mimo župnišča čez dvorišče in čez Pavlinovo ozemlje do jase. Če bi tam zaprli, če bo gospod Toni zaprl, potem tam nima dostopa ne gospod Stritih, niti ni dostopa do jase. Ali je kakšna možnost, da se glede tega kaj uredi, kaj se da narediti?

Župan: V zgodbi zasebne tožbe enega od lastnikov zemljišč, ki jih je dobil nazaj v denacionalizaciji, trpi eden od naših občanov. Z njim smo bili že večkrat v navezi, se pogovarjali, iskali rešitve, ampak gre za zaseben spor. Občina ni stranski intervenient, je nismo priglasili. Ker gre za parcelo, ki je od najbližje javne poti, ceste, to je tiste, ki vodi v dom Petra Uzarja, oddaljena precej. Smo pa stranski intervenient v pravdi treh solastnikov tega, v denacionalizaciji vrnjenega zemljišča, pred sodiščem v Radovljici, kjer se pa solastniki, že na leta pogajajo med seboj, ker nihče noče prevzeti stroškov nekaj 100 eur za odmero. Mi smo na vseh teh razpravah večkrat povedali, da smo pripravljeni zemljišče po razumni, normalni ceni tudi odkupiti. Seveda se to ne more storiti drugače kot v primeru, ki je naveden tudi v pismu in sicer s sporazumom, tako kot pri balinišču. Tam smo deleže dveh lastnikov lahko odkupili in so se s tem strinjali. V tej tožbi gre za nekaj več. Ni problem samo cesta, problem sta še dve drugi parceli, okolica in posestne meje. Odvetnica našega občana s tožbo za ničnost denacionalizacije ni uspela. Je pa dejstvo, da je bila tu na upravni enoti zagotovo narejena napaka, kajti ta pot je bila in je ne bi smeli vrniti v naravi. Občina take odgovornosti, kot jo ima recimo pri parcelah vrtičkov v Ročevnici, tukaj nima. Smo tudi lastniku svetovali, da se obrne na sodišče, ki bo za hišo, ki je bila zgrajena z vsemi papirji, zagotovo določilo po zakonu v nepravdnem postopku nujno pot. Težji del zgodbe bo narediti pot, ki je veliko v uporabi in Bistrico povezuje z novim naseljem Jasa že desetletja. Ta pot žal ni bila nikdar in nikoli občinska javna pot. Vedno je potekala po zasebnih zemljiščih in če bodo lastniki pripravljeni to odprodati za razumno ceno, bomo mi storili vse, da se to odkupi, uredi in kategorizira kot javna pot ali pešpot.

Odločati in zapisati, izdati akt, ki omogoča vpis služnosti, solastnine ali česar koli v zemljiški knjigi lahko izda uredi ustrezno sodišče.

Mi smo gospodu Stritihu 14. februarja odgovorili. Zaradi osebnih podatkov tega pisma nismo posredovali tudi občinskim svetnicam in svetnikom. Če ga bo pa kdo želel videti, bo tudi na razpolago.

Tomaž MEGLIČ: Glede poti na Jaso. S hčerjo od lastnika je bil dogovorjen. Pristali so na to, da bi krajani sami delno usposobili oziroma delno obnovili to cesto pod pogojem, da se dva potočka, ki tečeta na njihovo parcelo in ki zamakata, speljalo naprej v meteorno kanalizacijo. Predlaga, da se lahko igra tudi na to karto, da se ob strinjanju, da se tega zemljišča odpove oziroma odproda, te variante pregleda, da se ta voda potem spelje stran od njegove parcele, ki pa vemo, da mu vsaj dvakrat na leto zamaka.

Župan: Če bi dobili soglasje, prodajo ali pa najem vsaj za desetletno obdobje, se je o tem možno pogovarjati in dogovarjati. Lahko organiziramo sestanek, kjer povejo pogoje, postavijo ceno in nato skušamo poiskati rešitev. Tam sta dva izvira naravne vode, tako da je okoli tiste hiše v Ročevnici še marsikaj drugega za postoriti. So pa zdaj tudi urejali kanalizacijo tam okoli, kar je pozitivno.

*17:42: Na sejo je prišel svetnik Mladen NOVKOVIĆ.*

**V/p št. 5-26-2022: Mojca ČADEŽ**

1. Kako potekajo dela na Snakovški? Ali res ni bilo možnosti drugače organizirati obvoza?

Župan: Dela na enem najbolj zahtevnih gradbišč v naši občini potekajo v skladu s terminskim planom. Na roke nam gre tudi vreme, tako da dela potekajo zelo uspešno v skladu s pričakovanji. Zapreti smo morali državno cesto. Za vsak dan zapore državi plačujemo odškodnino v denarju. Ker gre za državno cesto, uraden obvoz določi država oziroma njen upravljalec ceste. Pravilo je, da mora tak obvoz zagotavljati enako varnost kot državna cesta. Na podoben način, recimo, je bila eno leto zaprta Lipniška dolina iz Podnarta ali pa obratno tudi iz Radovljice. Pa je bila zaprta glavna ulica v Ljubljani, ki so jo urejali in še kaj. Prepričan sem, ker resnično legalnega in pravega obvoza ni, da bomo v naslednjih štirinajstih dneh, treh tednih zmagali tudi v Snakovem. Me je pa presenetilo, mislim, da take ožine na tako pomembni točki, ki res ne bi imela nobenega takega obvoza, jo praktično v Tržiču ni. So pa tri bližnjice, najlepša je tista čez Novake in čez Žiganjo vas, čez Novine, tam je cesta v dobri kondiciji. Ena tudi čez Sebenje. Obstaja tudi obvoz po zasebni cesti čez Polano.

Koplje se tudi za velik oporni zid pri domačiji Grašičevih v klancu, tam zmoremo s polovično zaporo, tako da maksimalno lahko končamo ali podaljšamo za kakšen dan, dva ali pa tri. Drugače pa vse teče, tako kot je treba. Zahvaliti se moram krajanom za potrpljenje in tudi prostovoljcem iz Zveze šoferjev in avtomehanikov Tržič, ki dnevno čez gradbišče spremljajo otroke, tako da je varnost zagotovljena. Z gradnjo smo že toliko daleč, da je na desni strani v smeri Senična že ograjena in vkopana vsa infrastruktura, tudi podzemna kineta velikih dimenzij je že položena. Tam zdaj obstaja možnost varnega hodnika čez gradbišče za pešce. Gospod podžupan in koncesionar javne razsvetljave so se tudi potrudili in za hišo Rozmanovih napeljali dodatno razsvetljavo, ki ni bila v planu, samo zato, da je varnost večja. Pridobitev bo velika. Pločnika si ljudje tam želijo že nekaj desetletij, zdaj je prilika, da ga z gradnjo kanalizacije naredimo.

Za naslednjo sejo sta ostali vprašanji svetnika Janeza BOGATAJA in svetnika Draga ZADNIKARJA.

|  |  |
| --- | --- |
| **K 4. a točki:** | **Imenovanje nadomestnega člana Odbora za družbene dejavnosti Občinskega sveta občine tržič** |

Uvodno obrazložitev k 4. a točki je podal Andraž ŽITNIK - predsednik Komisije za mandatna vprašanja, volitve in imenovanja.

**PREDLOG SKLEPA 472-26-4A-2022:**

**Občinski svet Občine Tržič ugotavlja, da je Manci Gašperin prenehalo članstvo v Odboru za družbene dejavnosti Občinskega sveta Občine Tržič.**

|  |  |
| --- | --- |
| Prisotnih je 21 svetnikov. | |
| ZA | 21 |
| PROTI | 0 |

Sklep je bil sprejet.

Opomba: Svetnik Mladen NOVKOVIČ je pomotoma glasoval z glasovalno napravo svetnice Eve TRUDEN.

**PREDLOG SKLEPA 473-26-4A-2022:**

**Občinski svet Občine Tržič kot nadomestnega člana Odbora za družbene dejavnosti Občinskega sveta Občine Tržič imenuje Valerijo Rant Tišler.**

|  |  |
| --- | --- |
| Prisotnih je 21 svetnikov. | |
| ZA | 19 |
| PROTI | 1 |

Sklep je bil sprejet.

Opomba: Svetnik Mladen NOVKOVIČ je pomotoma glasoval z glasovalno napravo svetnice Eve TRUDEN.

*18:17: Na sejo je prišla svetnica Eva TRUDEN.*

|  |  |
| --- | --- |
| **K 4. b točki:** | **KMVVI: Imenovanje direktorja Tržiškega muzeja** |

Uvodno obrazložitev k 4. b točki je podal Andraž ŽITNIK - predsednik Komisije za mandatna vprašanja, volitve in imenovanja.

Župan je dal besedo tudi kandidatki za direktorico, gospe Jani Babšek, ki je predstavila dosedanje delo muzeja in plane za naprej.

Župan je odprl razpravo.

Razpravljal je svetnik Jaka JANKOVEC.

Župan je zaprl razpravo in dal na glasovanje sklep.

**PREDLOG SKLEPA 474-26-4B-2022:**

**Občinski svet Občine Tržič za direktorico javnega zavoda Tržiški muzej, za mandatno dobo petih let, imenuje ga. Jano Babšek.**

|  |  |
| --- | --- |
| Prisotnih je 22 svetnikov. | |
| ZA | 21 |
| PROTI | 1 |

Sklep je bil sprejet.

|  |  |
| --- | --- |
| **K 5. točki:** | **Predlog Odloka o priznanjih Občine Tržič – druga obravnava** |

Uvodno obrazložitev je podal župan mag. Borut SAJOVIC.

Župan je dal besedo svetniku Dragu ZADNIKARJU, ki je predstavil svoje amandmaje.

Svetnik Drago ZADNIKAR je predstavil svoj prvi amandma, in sicer k 3. členu Odloka o priznanjih.

Svojo obrazložitev k amandmaju je podal mag. Borut SAJOVIC.

Župan je odprl razpravo.

Razpravljal je svetnik Drago ZADNIKAR.

Župan je zaprl razpravo in dal na glasovanje sklep.

**PREDLOG SKLEPA A1-26-5-2022:**

**Sprejme se amandma svetnika Draga Zadnikarja k 3. členu predloga Odloka o priznanjih Občine Tržič.**

|  |  |
| --- | --- |
| Prisotnih je 21 svetnikov. | |
| ZA | 3 |
| PROTI | 11 |

Sklep ni bil sprejet.

Na amandma svetnika Draga ZADNIKARJA k 4. členu Odloka o priznanjih je župan na seji vložil amandma na amandma, ki ga je predstavil.

Župan je odprl razpravo.

Razpravljal je svetnik Drago ZADNIKAR.

Župan je zaprl razpravo in dal na glasovanje sklep.

**PREDLOG SKLEPA A2-26-5-2022:**

**Sprejme se amandma župana na amandma svetnika Draga Zadnikarja k 4. členu predloga Odloka o priznanjih Občine Tržič.**

|  |  |
| --- | --- |
| Prisotnih je 20 svetnikov. | |
| ZA | 15 |
| PROTI | 1 |

Sklep je bil sprejet.

Župan je zopet dal besedo svetniku Dragu ZADNIKARJU, ki je predstavil amandma k 5. členu Odloka o priznanjih.

Svojo obrazložitev k amandmaju je podal mag. Borut SAJOVIC.

Župan je odprl razpravo.

Razpravljal je svetnik Drago ZADNIKAR. Odgovarjala sta župan mag. Borut SAJOVIC in Klemen SRNA, direktor občinske uprave.

Župan je zaprl razpravo in na glasovanje sklep.

**PREDLOG SKLEPA A3-26-5-2022:**

**Sprejme se amandma svetnika Draga Zadnikarja k 5. členu predloga Odloka o priznanjih Občine Tržič.**

|  |  |
| --- | --- |
| Prisotnih je 18 svetnikov. | |
| ZA | 1 |
| PROTI | 13 |

Sklep ni bil sprejet.

Obrazložitev glede glasovanja: svetnik Drago Zadnikar je na glasovalni napravi pomotoma pritisnil, da je proti, zato je v statistiki napačno zabeležen njegov glas proti, želel je glasovati za, kar smo upoštevali.

Amandma svetnika Draga ZADNIKARJA, ki je vložen k 6. členu, je brezpredmeten, ker ni bil sprejet prvi amandma, vložen k 3. členu, zato se o njem ni glasovalo.

Amandma svetnika Draga ZADNIKARJA k 6., 7. in 8. členu ni vložen v obliki amandmaja, ampak v obliki predloga, zato se o njem ne da glasovati.

Amandma svetnika Draga ZADNIKARJA k 9., 10. in 11. členu ni vložen v obliki amandmaja, ampak v obliki predloga, zato se o njem ne da glasovati.

Amandma svetnika Draga ZADNIKARJA, ki je vložen k VI. Poglavju in členoma 12. in 13. je brezpredmeten, ker ni bil sprejet prvi amandma, vložen k 3. členu, zato se o njem ni glasovalo.

Amandma svetnika Draga ZADNIKARJA k poglavju VII. in členom 14., 15. in 16. ni vložen v obliki amandmaja, ampak v obliki predloga, zato se o njem ne da glasovati.

Na amandma svetnika Draga ZADNIKARJA k poglavju IIX. Predložitev pobud Odloka o priznanjih je župan na seji vložil amandma na amandma, ki ga je predstavil.

Župan je odprl razpravo.

Razpravljal ni nihče.

Župan je zaprl razpravo in dal na glasovanje sklep.

**PREDLOG SKLEPA A4-26-5-2022:**

**Sprejme se amandma župana na amandma svetnika Draga Zadnikarja k poglavju IIX. Predložitev pobud predloga Odloka o priznanjih Občine Tržič.**

|  |  |
| --- | --- |
| Prisotnih je 17 svetnikov. | |
| ZA | 17 |
| PROTI | 0 |

Sklep je bil sprejet.

Župan je dal besedo svetniku Dragu ZADNIKARJU, ki je predstavil amandma k 17. členu Odloka o priznanjih.

Svojo obrazložitev glede vloženega amandmaja je podal mag. Borut SAJOVIC.

Župan je odprl razpravo.

Razpravljal je svetnik Drago ZADNIKAR.

Župan je zaprl razpravo in na glasovanje sklep.

**PREDLOG SKLEPA A5-26-5-2022:**

**Sprejme se amandma svetnika Draga Zadnikarja k 17. členu predloga Odloka o priznanjih Občine Tržič.**

|  |  |
| --- | --- |
| Prisotnih je 19 svetnikov. | |
| ZA | 2 |
| PROTI | 11 |

Sklep ni bil sprejet.

Amandma svetnika Draga ZADNIKARJA, ki je vložen k 21. členu, je brezpredmeten, ker ni bil sprejet prvi amandma, vložen k 3. členu, zato se o njem ni glasovalo.

Na amandma svetnika Draga ZADNIKARJA k 23. členu Odloka o priznanjih je župan na seji vložil amandma na amandma, ki ga je predstavil.

Župan je odprl razpravo.

Razpravljal ni nihče.

Župan je zaprl razpravo in dal na glasovanje sklep.

**PREDLOG SKLEPA A6-26-5-2022:**

**Sprejme se amandma župana na amandma svetnika Draga Zadnikarja k 23. členu predloga Odloka o priznanjih Občine Tržič.**

|  |  |
| --- | --- |
| Prisotnih je 20 svetnikov. | |
| ZA | 19 |
| PROTI | 0 |

Sklep je bil sprejet.

Amandma svetnika Draga ZADNIKARJA k 24. členu ni vložen v obliki amandmaja, ampak v obliki predloga, zato se o njem ne da glasovati.

Na amandma svetnika Draga ZADNIKARJA k poglavju XII in 29. členu Odloka o priznanjih je župan na seji vložil amandma na amandma, ki ga je predstavil.

Župan je odprl razpravo.

Razpravljal ni nihče.

Župan je zaprl razpravo in dal na glasovanje sklep.

**PREDLOG SKLEPA A7-26-5-2022:**

**Sprejme se amandma župana na amandma svetnika Draga Zadnikarja k XII. poglavju in 29. členu predloga Odloka o priznanjih Občine Tržič.**

|  |  |
| --- | --- |
| Prisotnih je 20 svetnikov. | |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 475-26-5-2022:**

**Sprejme se predlog Odloka o priznanjih Občine Tržič – druga obravnava s sprejetimi amandmaji.**

|  |  |
| --- | --- |
| Prisotnih je 18 svetnikov. | |
| ZA | 16 |
| PROTI | 1 |

Sklep je bil sprejet.

Vodenje seje je prevzel podžupan Dušan Bodlaj.

|  |  |
| --- | --- |
| **K 6. točki:** | **Predlog odloka o programu opremljanja stavbnih zemljišč in merilih za odmero komunalnega prispevka za območje občinskega podrobnega prostorskega načrta za območje EUP ROČ 08 Ročevnica - Na Jasi III – 2. obravnava** |

Uvodno obrazložitev sta podala Klemen STRMŠNIK - ZaVita, svetovanje,  d.o.o. in Jasna Kavčič, vodja Urada za okolje in prostor.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog Odloka o programu opremljanja stavbnih zemljišč in merilih za odmero komunalnega prispevka za območje občinskega podrobnega prostorskega načrta za območje EUP ROČ 08 Ročevnica – NA JASI III – 2. obravnava.

Nejc PERKO je povedal, da so člani Odbora za okolje in prostor soglasno sprejeli sklep, da podpirajo sprejem Odloka o programu opremljanja stavbnih zemljišč in merilih za odmero komunalnega prispevka za območje občinskega podrobnega prostorskega načrta za območje EUP ROČ 08 Ročevnica – NA JASI III – 2. obravnava.

Podžupan je odprl razpravo.

Razpravljala sta svetnik Drago ZADNIKAR in svetnica Metka GABERC.

Podžupan je zaprl razpravo in dal na glasovanje sklep.

**PREDLOG SKLEPA 476-26-6-2022:**

**Sprejme se predlog Odloka o programu opremljanja stavbnih zemljišč in merilih za odmero komunalnega prispevka za območje občinskega podrobnega prostorskega načrta za območje EUP ROČ 08 ROČEVNICA - NA JASI III, v drugi obravnavi.**

|  |  |  |
| --- | --- | --- |
|  |  |  |
| |  |  | | --- | --- | | Prisotnih je 18 svetnikov. | | | ZA | 17 | | PROTI | 1 |   Sklep je bil sprejet. |  |  |

|  |  |
| --- | --- |
| **K 7. točki:** | **Pogodba o pristopu Občine Tržič k skupnemu ravnanju z odpadki v regijskem centru za ravnanje z odpadki Ljubljana – RCERO Ljubljana** |

Uvodno obrazložitev je podala Jasna KAVČIČ – vodja Urada za okolje in prostor.

Vida RAZTRESEN je poročala, da se je Odbor za družbene dejavnosti z gradivom seznanil.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Pogodba o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana.

Nejc PERKO je povedal, da so člani Odbora za okolje in prostor soglasno sprejeli sklep, da podpirajo sprejem točke Pogodba o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana.

Podžupan je odprl razpravo.

Razpravljal je svetnik Drago ZADNIKAR.

Odgovarjal je Dušan MARC – JP VOKA SNAGA d.o.o.

Podžupan je zaprl razpravo in dal na glasovanje.

**PREDLOG SKLEPA 477-26-7-2022:**

**Občinski svet Občine Tržič soglaša s podpisom Pogodbe o pristopu Občine Tržič k skupnemu ravnanju z odpadki v Regijskem centru za ravnanje z odpadki Ljubljana – RCERO Ljubljana.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Poročilo o delu Nadzornega odbora Občine Tržič za leto 2021** |

Uvodno obrazložitev je podala Andreja Potočnik – predsednica Nadzornega odbora Občine Tržič.

Vida Raztresen je poročala, da se je Odbor za družbene dejavnosti seznanil s Poročilom o delu Nadzornega odbora Občine Tržič za leto 2021.

Marjan VETERNIK je poročal, da se je Odbor za gospodarstvo in gospodarske javne službe seznanil z vsebino točke Poročilo o delu Nadzornega odbora Občine Tržič za leto 2021.

Podžupan je odprl razpravo.

Razpravljala sta svetnika Drago ZADNIKAR in Tomaž MEGLIČ.

Podžupan je zaprl razpravo in dal na glasovanje sklep.

**PREDLOG SKLEPA 478-26-8-2022:**

**Občinski svet Občine Tržič sprejme informacijo o Poročilu o delu Nadzornega odbora Občine Tržič za leto 2021.**

|  |  |
| --- | --- |
| Prisotnih je 21 svetnikov. | |
| ZA | 19 |
| PROTI | 1 |

Sklep je bil sprejet.

|  |  |
| --- | --- |
| **K 9. točki:** | **Program dela Nadzornega odbora Občine Tržič za leto 2022** |

Uvodno obrazložitev je podala Andreja Potočnik – predsednica Nadzornega odbora Občine Tržič.

Vida RAZTRESEN je poročala, da se je Odbor za družbene dejavnosti seznanil s Programom dela Nadzornega odbora Občine Tržič za leto 2022. Člani Odbora prosijo za pojasnilo o načinu in izboru subjektov, ki so premet nadzora v posameznem letnem programu dela NO.

Odgovarjala je Andreja POTOČNIK – predsednica Nadzornega odbora Občine Tržič.

Marjan VETERNIK je povedal, da se je Odbor za gospodarstvo in gospodarske javne službe seznanil z vsebino točke Program dela Nadzornega odbora Občine Tržič za leto 2022.

Podžupan je odprl razpravo.

Razpravljal ni nihče.

Podžupan je zaprl razpravo in dal na glasovanje sklep.

**PREDLOG SKLEPA 479-26-9-2022:**

**Občinski svet Občine Tržič sprejme informacijo o Programu dela Nadzornega odbora Občine Tržič za leto 2022.**

|  |  |
| --- | --- |
| Prisotnih je 21 svetnikov. | |
| ZA | 21 |
| PROTI | 0 |

Sklep je bil sprejet.

|  |  |
| --- | --- |
| **K 10. točki:** | **Izvajanje GJS upravljanja z javno površino – kompleksom »Gorenjska plaža«: Predlog sklepov o potrditvi Novelacije načrta upravljanja za leto 2022 in podelitvi soglasja k cenam javnih storitev za leto 2022** |

Uvodno obrazložitev sta podala Klemen SRNA – direktor občinske uprave in Vesna JEKOVEC – direktorica Komunale Tržič d.o.o.

Vida RAZTRESEN je poročala, da se je Odbor za družbene dejavnosti seznanil z gradivom.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Izvajanje GJS upravljanja z javno površino – kompleksom »Gorenjska plaža«: Predlog sklepov o potrditvi Novelacije načrta upravljanja za leto 2022 in podelitvi soglasja k cenam javnih storitev za leto 2022.

Nejc PERKO je v imenu Odbora za okolje in prostor povedal, da so se člani seznanili s točko Izvajanje GJS upravljanja z javno površino – kompleksom »Gorenjska plaža«: Predlog sklepov o potrditvi Novelacije načrta upravljanja za leto 2022 in podelitvi soglasja k cenam javnih storitev za leto 2022.

Podžupan je odprl razpravo.

Razpravljali so svetniki Tomaž MEGLIČ, Metka GABERC in Teja NEMEC.

Podžupan je zaprl razpravo in dal na glasovanje dva sklepa.

**PREDLOG SKLEPA 480-26-10-2022:**

**Občinski svet Občine Tržič potrjuje Novelacijo načrta upravljanja objekta Gorenjska plaža za leto 2022, januar 2022, z vključenim kadrovskim in finančnim načrtom ter letni plan plačevanja nadomestila.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

**PREDLOG SKLEPA 481-26-10-2022:**

**Občinski svet Občine Tržič daje soglasje k cenam storitev izvajanja gospodarske javne službe upravljanja z javno površino – kompleksom »Gorenjska plaža« za leto 2022.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 11. točki:** | **Predlog Odloka o ustanovitvi Sveta za preventivo in vzgojo v cestnem prometu Občine Tržič – prva obravnava** |

Uvodno obrazložitev je podal Klemen SRNA – direktor občinske uprave.

Vida RAZTRESEN je poročala, da se je Odbor za družbene dejavnosti seznanil s predlogom Odloka o ustanovitvi Sveta za preventivo in vzgojo v cestnem prometu Občine Tržič – prva obravnava in ga predlaga članom Občinskega sveta Občine Tržič v potrditev.

Marjan VETERNIK je povedal, da Odbor za gospodarstvo in gospodarske javne službe podpira sprejem točke Predlog Odloka o ustanovitvi Sveta za preventivo in vzgojo v cestnem prometu Občine Tržič – prva obravnava.

Podžupan je odprl razpravo.

Razpravljal je svetnik Drago ZADNIKAR.

Podžupan je zaprl razpravo in dal na glasovanje sklep.

**PREDLOG SKLEPA 482-26-11-2022:**

**Sprejme se predlog Odloka o ustanovitvi Sveta za preventivo in vzgojo v cestnem prometu Občine Tržič – prva obravnava.**

|  |  |
| --- | --- |
| Prisotnih je 17 svetnikov. | |
| ZA | 17 |
| PROTI | 0 |

Sklep je bil sprejet.

|  |  |
| --- | --- |
| **K 12. točki:** | **Informacija o opravljenih turističnih vodenjih na ravni turističnega območja občine Tržič v letu 2021** |

Uvodno obrazložitev je podala Petra HLADNIK – vodja Službe turizem Tržič.

Vida RAZTRESEN je poročala, da se je Odbor za družbene dejavnosti seznanil z Informacijo o opravljenih turističnih vodenjih na ravni turističnega območja občine Tržič v letu 2021.

Marjan VETERNIK je povedal, da se je Odbor za gospodarstvo in gospodarske javne službe seznanil z vsebino točke Informacija o opravljenih turističnih vodenjih na ravni turističnega območja občine Tržič v letu 2021.

Podžupan je odprl razpravo.

Razpravljali so svetniki Drago ZADNIKAR, Marjan VETERNIK in Mojca ČADEŽ.

Odgovarjala je Petra HLADNIK – vodja Službe turizem Tržič.

Podžupan je zaprl razpravo in dal na glasovanje sklep.

**PREDLOG SKLEPA 483-26-12-2022:**

**Občinski svet Občine Tržič sprejme informacijo o opravljenih turističnih vodenjih na ravni turističnega območja Občine Tržič v letu 2021.**

|  |  |
| --- | --- |
| Prisotnih je 16 svetnikov. | |
| ZA | 16 |
| PROTI | 0 |

Sklep je bil sprejet.

Seja Občinskega sveta je bila končana ob 20.55.

|  |  |
| --- | --- |
| Zapisala | **mag. Borut SAJOVIC** |
| Mateja Nosan | **župan** |

Priloga 1: Svetniška vprašanja svetnice Melanije Primožič

Priloga 2: Svetniška pobuda svetnika Jaka Jankovca

Priloga 3: Amandmaji svetnika Draga Zadnikarja

Priloga 4: Amandma na amandma k 4. členu Odloka o priznanjih Občine Tržič

Priloga 5: Amandma na amandma k VIII. Poglavju Odloka o priznanjih Občine Tržič

Priloga 6: Amandma na amandma k 23. členu Odloka o priznanjih Občine Tržič

Priloga 7: Amandma na amandma k XII. poglavju in 29. členu Odloka o priznanjih Občine Tržič

Priloga 8: Dobesedni prepis 26. seje

Priloga 9: Dodatna pojasnila na vprašanja svetnika Draga Zadnikarja, postavljena na 24. redni seji